Pasamuwan ingkang kinasih, ing ayat 20 waosan 3 kasebataken: “Tumuli para pangon iku bali sinambi memuji ngluhurake Allah…” Sareng sampun pinanggih, nyekseni piyambak Sang Kristus ingkang miyos, para pangen menika wangsul kanthi memuji lan ngluhuraken Allah. Pepanggihanipun kaliyan Allah tansah nuwuhaken pepujian kagem Allah, karana dhateng manungsa Allah sampun nedahaken kamulyan lan kaluhuranipun ingkang linangkung. Agami Kristen kondhang dados agami ingkang menyanyi, ing nyanyian-nyanyianipun kinandhut pepujian kagem kaluhuranipun Allah ingkang dipun wujudaken ing sadhengah kawontenan, nalika sisah, nalika bingah, ing kawontenan ingkang boten sae lan ingkang sae tiyang Kristen tansah ngunmandhangaken pepujian. Kanthi pepujian saged kaundhangaken paseksi bab Sang Kristus ingkang miyos ing palungan Betlekhem tuking karahayon kagem mangun pigesangan.